शनिवार को उत्तर प्रदेश के श्रावस्ती में अटल जी की अस्थि कलश यात्रा निकाली गई। इस दौरान स्थानीय विधायक पंडित राम फेरन पांडेय ने हाथों में श्रद्धांजलि के फूल लेकर गालियों की ऐसी बरसात की जिसे हम सुना भी नहीं सकते। दो दिन पहले छत्तीसगढ़ के रायपुर में अटल जी की शोक सभा में दो बीजेपी नेता ठहाके मारते देखे गए। बीजेपी अध्यक्ष अमित शाह ने दोनों को दिल्ली तलब किया। लेकिन लगता नहीं कि बीजेपी के नेताओं ने इससे कुछ सीखा।